b'\n_START_ARTICLE_\nPaul Pierre L\xc3\xa9vy\n_START_SECTION_\n\xc5\xbdivljenje\n_START_PARAGRAPH_\nL\xc3\xa9vy izvira iz dru\xc5\xbeine matematikov. Njegov o\xc4\x8de Lucien L\xc3\xa9vy je u\xc4\x8dil na \xc3\x89cole Polytechnique (politehni\xc5\xa1ka \xc5\xa1ola) v Parizu, ki jo je obiskoval tudi Paul Pierre. Njegov u\xc4\x8ditelj je bil tudi znani francoski matematik Jacques Salomon Hadamard (1865\xe2\x80\x931963). Med 1. svetovno vojno je deloval v francoski artileriji. Leta 1920 je postal profesor matemati\xc4\x8dne analize na Politehni\xc5\xa1ki \xc5\xa1oli. Njegov \xc5\xa1tudent je bil tudi znani francosko-ameri\xc5\xa1ki matematik Beno\xc3\xaet Mandelbrot (1924\xe2\x80\x932010).\n_START_SECTION_\nDelo\n_START_PARAGRAPH_\nL\xc3\xa9vy je bil \xc4\x8dlan Francoske akademije znanosti. V glavnem se je ukvarjal s problemi v teoriji verjetnosti. Vpeljal je martingale in L\xc3\xa9vyjev let. Znan je tudi po L\xc3\xa9vyjevem postopku, L\xc3\xa9vyjevi konstanti in L\xc3\xa9vyjevi porazdelitvi. Po njem se imenuje tudi fraktal L\xc3\xa9vyjeva krivulja C.'